L‐Arċisqof Charles J. Scicluna ħatar lil Kan. Dun Karm Busuttil bħala Arċipriet tal‐Parroċċa tal‐Birgu. Dun Karm Busuttil twieled fil‐15 ta' Lulju 1959. Huwa rċieva l‐edukazzjoni primarja u sekondarja fiż‐Żurrieq u fis‐Seminarju Minuri, ir‐Rabat. Kompla l‐istudji terzjarji fl‐Università ta' Malta fejn matul is-snin iggradwa fil‐Filosofija, it‐Teoloġija, id‐Drittijiet tal‐Bniedem, il‐Liġi Internazzjonali u l‐Istudji Diplomatiċi. Dun Karm ġie ordnat saċerdot fis‐27 ta' Frar 1987 u nħatar bħala Viċi Kappillan ta' Ħaż‐Żabbar. Fl‐1996 beda jservi fit‐Taqsima Amministrazzjoni tal‐Kurja u jaqdi dmirijiet pastorali fil‐Parroċċa ta' Santa Katerina, iż‐Żurrieq, fejn għandu jservi sal‐lum. Il‐Parroċċa tal‐Birgu tiġbor fiha madwar 2,958 persuna f'1,011 familja.
Arċipriet ġdid fil-parroċċa tal-Birgu